N ewZealand Team in Bus
న్యూజిలాండ్‌ ఆశలన్నీ నాలుగవ వన్డే పైనే
 
రాంచీ: అయిదు వన్డేల సిరీస్‌లో భాగంగా టీమిం డియా- న్యూజిలాండ్‌ మధ్య జరుగనున్న నాలుగవ వన్డేకి రాంచీ సిద్దమైంది.కాగా మూడవ వన్డేలో విజయం సాధించి 2-1తో ముందంజలో ఉన్న ధోనీ సేన సిరీస్‌ గెలుపుపై దృష్టి సారిం చింది. సిరీస్‌ ఫలితాన్ని విశాఖలో జరిగే వన్డే వరకు పొడిగించకుండా రాంచీలోనే ముగించా లని కసరత్తులు చేస్తుంది.ఇప్పటికే ధోనీ సేన రాంచీ మ్యాచ్‌ కోసం జార్ఖండ్‌ చేరుకుంది. అయిదు వన్డేల సిరీస్‌లో తొలి వన్డేలో గెలిచిన టీమిండియా,ఢిల్లీలో జరిగిన రెండవ వన్డేలో న్యూజిలాండ్‌ చేతిలో అనూహ్యంగా ఆరు పరుగుల తేడాతో పరాజయం చెందింది.దీంతో సిరీస్‌ 1-1తో సమమైంది. ఆశలన్నీ ధోనీ,కోహ్లీలపై ఇక కీలకమైన మూడవ వన్డేలో ధోనీ 80 పరుగు లతో సత్తా చాటగా కోహ్లీ 154 పరుగులు చేసి టీమిండియా విజయంలో కీలక పాత్ర పోషిం చాడు.దీంతో సిరీస్‌లో భారత్‌ 2-1 ఆధిక్యంలో నిలిపారు.కాగా ఈ క్రమంలో నాలుగవ వన్డేలో కూడా ఇదే జోరుని కొనసాగించాలని టీమిం డియా భావిస్తుంది.ఇందుకోసం జట్టులో కూడా ఎటువంటి మార్పులు చేయడం లేదు.మూడు వన్డేలకు గాను ఏదైతే జట్టు బరిలోకి దిగిందో అదే జట్టుని చివరి రెండు వన్డేలకు కూడా యధాతథంగా ఉంచుతూ జాతీయ సెలక్టర్లు నిర్ణయం తీసుకున్నారు.ఇక న్యూజిలాండ్‌ మాత్రం నాలుగవ వన్డేలో విజయం సాధించి బరిలో నిలువాలని చూస్తుంది.నాలుగవ వన్డేలో గెలుపు భారత్‌ కంటే న్యూజిలాండ్‌కు ఎంతో అవసరం.ఇప్పటికే జరిగిన టెస్టు సిరీస్‌లో న్యూజిలాండ్‌ జట్టును భారత్‌ వైట్‌ వాష్‌ చేసింది.వన్డేల్లో గెలిచి సగర్వంగా ఇంటికి వెళ్లా లని విలియమ్సన్‌ సేన భావిస్తుంది. కాబట్టి నాలుగవ వన్డేలో న్యూజిలాండ్‌ జట్టుకు గెలుపు అవసరం. ప్రతిష్టాత్మక నాలుగవ వన్డే జార్థండ్‌ స్టేట్‌ క్రికెట్‌ అసోసియేషన్‌ స్టేడియంలో బుధవారం జరిగే మ్యాచ్‌ని న్యూజిలాండ ప్రతిష్టాత్మకంగా తీసుకుంది.కాగా నాలుగవ వన్డేలో విజయం సాధించి ఇక్కడే సిరీస్‌ గెలవా లనే పట్టుదలతో టీమిండిఆయ ఉంటే ఈ మ్యాచ్‌లో గెలిచి సిరీస్‌పై ఆశలు సజీవంగా ఉంచుకోవాలనే న్యూజిలాండ్‌ భావిస్తుంది.ఈ క్రమంలో ఇరు జట్లు వ్యూహాలకు పదును పెడుతున్నారు.
మూడవ వన్డేలో కేవలం ఒక్క మార్పుతో మాత్రమే బరిలోకి దిగిన న్యూజి లాండ్‌ నాలుగవ వన్డేలో ఎటువంటి మార్పులు లేకుండా మ్యాచ్‌కి సన్నద్దమయ్యే అవకాశం ఉంది. మూడవ వన్డేలో ఆల్‌ రౌండర్‌ జేమ్స్‌ నీషమ్‌ జట్టులోకి రావడంతో జట్టు కొంత బలంగా కనిపిస్తుంది.కాగా మొహాలిలో ఆదివారం జరిగిన మూడవ వన్డేలో జేమ్స్‌ నీషమ్‌-హెన్రీల జోడి సరికొత్త భాగస్వామ్యాన్ని నమోదు చేసింది.మూడవ వన్డేలో తొమ్మిదవ వికెట్‌కు 84 పరుగులు జోడించారు.దీంతో తొమ్మిదవ వికెట్‌కు అత్యధిక పరుగుల భాగస్వామ్యాన్ని నమోదు చేసిన న్యూజిలాండ్‌ జోడీగా అవతరించింది. కాగా ఈ భాగస్వా మ్యంతో 2009లో భారత్‌పై 9వ వికెట్‌కు కివీస్‌ జోడీ మిల్స్‌-సౌథీలు నమోదు చేసిన 83 పరుగుల భాగస్వామ్యాన్ని అధిగమించారు. దీంతో న్యూజిలాండ్‌ జట్టులో దాదాపు మార్పులు ఉండకపోవచ్చని క్రీడా విశ్లేషకులు భావిస్తున్నారు.ఇక భారత్‌ విషయానికి వస్తే తుది జట్టులో ఎటువంటి మార్పులు ఉండవు. కాగా న్యూజిలాండ్‌తో జరుగుతున్న వన్డే సిరీస్‌లో టీమిండియా ఓపెనర్లు రోహిత్‌, అజింక్యా రహానే ఇప్పటి వరకు మంచి భాగస్వా మ్యాలు నెలకొల్పలేదు.ధావన్‌,కెఎల్‌ రాహుల్‌లు గాయం కారణంగా ఈ సిరీస్‌కు దూరమవడంతో ఓపెనర్లుగా రోహిత్‌,అజింక్యా రహానే బరిలోకి దిగుతున్నారు.నాలుగవ వన్డేలోనైనా భారత ఓపెనర్లు మంచి భాగస్వామ్యాన్ని ఏర్పాటు చేస్తారో లేదో చూడాలి.ఇదిలా ఉంటే నాలుగవ వన్డే జరుగుతున్న రాంచీలో టీమిండియాకు మంచి రికార్డు ఉంది.ఇప్పటి వరకు రాంచీలో టీమిండియా మూడు మ్యాచ్‌లు ఆడిగా రెండింటిలో గెలిచింది.కాగా ఈ సిరీస్‌లో ఎంతో కీలకం కానున్న రాంచీ మ్యాచ్‌ ధోనీ సేనకు కలిసివచ్చేలాగా ఉంది. అంతేకాదు రాంచీలో కోహ్లీకి మెరుగైన రికార్డు ఉంది.జనవరి 19,2013లో భారత్‌, ఇంగ్లండ్‌ మధ్య రాంచీలో తొలి మ్యాచ్‌ జరిగింది. ధోనీ నేతృత్వంలోని టీమిండియా 7 వికెట్ల తేడాతో ఇంగ్లండ్‌పై విజయం సాధించింది.మొదట జడేజా, ఇషాంత్‌, అశ్విన్‌లు వికెట్లు తీయడంతో ఇంగ్లండ్‌ 42.4 ఓవర్లలో 155 పరుగులకే ఆలౌటైంది.అనంతరం బ్యాటింగ్‌కు దిగిన కోహ్లీ 77 పరుగులతో నాటౌట్‌గా నిలువడంతో టీమిండియా 3 వికెట్లు కోల్పోయి 28.1 ఓవర్లలోనే టార్గెట్‌ను ఛేదించింది.ఇక అక్టోబరు 23,2013లో భారత్‌,ఆస్ట్రేలియా మధ్య జరిగిన వన్డే మ్యాచ్‌కి వర్షం అడ్డంకిగా మారింది.టాస్‌ ఓడి బ్యాటింగ్‌ చేసిన ఆస్ట్రేలియా నిర్ణీత ఓవర్లలో 8 వికెట్ల నష్టానికి 295 పరుగులు చేసింది.కెప్టెన్‌ జార్జ్‌ బెయిలీ 98 పరుగులు,మాక్స్‌వెల్‌ 92 పరుగులతో హాఫ్‌ సెంచరీతో సత్తా చాటాడు.కాగా 296 పరుగులు టార్గెట్‌తో బరిలోకి దిగిన టీమిండియా 4.1 ఓవర్లలో జిరో పరుగులు వద్ద 27 పరుగులు చేయగా వర్షం అడ్డంకిగా మారింది.దీంతో అంపైర్లు మ్యాచ్‌ను రద్దు చేశారు.ఇక నవంబర్‌ 16 2014లో కోహ్లీ నేతృత్వంలోని భారత్‌ 3 వికెట్ల తేడాతో శ్రీలంకపై విజయం సాధించింది.అయిదు వన్డేల సిరీస్‌ను ఈ మ్యాచ్‌తో క్లీన్‌ స్వీప్‌ చేసింది.శ్రీలంక 8 వికెట్లకు 286 పరుగులు చేయగా కోహ్లీ 139 పరుగులతో సెంచరీ సాధించాడు.దీంతో టీమిండియా 7 వికెట్లకు మరో 8 బంతులు ఉండగానే గెలిచింది.